02/12/2013 | Administración LocalMunicipal
Carballo
Bases específicas e convocatoria para cubrir en propiedade 2 prazas de oficial de policía local, incluídas na oferta de emprego público do ano 2013 Bases específicas e convocatoria para cubrir en propiedade 2 prazas de oficial de policía local, incluídas na oferta de emprego público do ano 2013

Por acordo da Xunta de Goberno Local do 18 de novembro de 2013 apróbanse as bases específicas e convocatoria para cubrir en propiedade 2 prazas de oficial de policía local, incluídas na oferta de emprego público do ano 2013, que seguidamente se transcriben. Tal e como se indica na Base cuarta, o prazo de presentación de instancias é de vinte (20) días naturais, contados desde o seguinte ao da publicación do anuncio da convocatoria no Boletín Oficial do Estado (BOE). BASES ESPECÍFICAS E CONVOCATORIA PARA CUBRIR EN PROPIEDADE DÚAS PRAZAS DE OFICIAL DA POLICÍA LOCAL INCLUÍDAS NA OFERTA DE EMPREGO PÚBLICO DO CONCELLO DE CARBALLO PARA 2013 (SFP 02/2013) (Funcionarios/as de carreira) A presente convocatoria específica constitúe un desenvolvemento da oferta de emprego público do Concello de Carballo para 2013 (BOP núm.190, do 04/10/2013, e DOG núm.202, do 22/10/2013), e réxese polas bases xerais segunda a décimo sexta para a provisión en propiedade das prazas vacantes de funcionarios/as de carreira e persoal laboral incluídas na Oferta de emprego público do Concello de Carballo para 2010 e aprobadas pola Xunta de Goberno Local do 07/12/2010 e 20/12/2010 (BOP núm.3 de 05/01/2011, páxinas 131 e seguintes.) e polas seguintes bases específicas: 1.–OBXECTO DA CONVOCATORIA.1.1.–Número de prazas que se convocan. Dúas (2), que corresponde á OEP 2013.1.2.–Clasificación da praza. Escala de Administración Especial, Subescala de Servizos Especiais. Clase: Policía Local. Denominación: oficial. Grupo: C1. Nivel de complemento de destino: 18, incluída na oferta de emprego público deste Concello para 2013. Segundo a Lei 4/2007 do 20 de abril, de coordinación de policías locais de Galicia, esta praza correspóndese coa escala básica, categoría de oficial.1. 3.–Procedemento de selección. Concurso-oposición, promoción interna.1.4.–Dotación económica. A praza obxecto desta convocatoria está dotada coas retribucións correspondentes ao subgrupo C1, nivel 18, e demais retribucións complementarias segundo acordos adoptados pola Corporación ao respecto, e concretados na relación orzamentaria.2.–REQUISITOS ESIXIDOS. Ademais dos previstos na base terceira das bases xerais que regulan esta convocatoria (BOP núm.3, do 05/01/2011), de conformidade co artigo 31 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, os/as aspirantes deberán reunir os seguintes requisitos, que terán que posuírse na data en que remate o prazo de presentación de instancias: 2.1.–Estar en posesión da titulación esixible para o acceso como funcionario/a ao grupo C1, conforme coa normativa de función pública, ou ter superado o curso de dispensa dun grao na titulación, de conformidade co previsto na disposición transitoria cuarta, parágrafo 3.º, do Decreto 243/2008, de desenvolvemento da Lei 4/2007 de coordinación de policías locais de Galicia.2.2.–Ser funcionario/a de carreira do corpo de Policía do Concello de Carballo (A Coruña) na categoría de policía e ter prestados, referidos ao día de finalización do prazo de presentación de instancias, un mínimo de tres anos continuados en situación de servizo activo, para o que se computará para estes efectos o tempo de segunda actividade por causa de embarazo e lactación.2.3.–Non ter sido sancionado/a por falta grave ou moi grave, ou ter canceladas posibles sancións.2.4.–Faltarlle máis dun ano para o pase a situación de segunda actividade por razón de idade.3.–DEREITOS DE EXAME. Os dereitos de exame fíxanse en vinte e catro euros (24,00 €), segundo o establecido na Ordenanza fiscal n.º 26. Este importe poderá facerse efectivo directamente nas arcas municipais ou mediante xiro postal ou telegráfico, así como mediante ingreso nalgunha das seguintes contas municipais (cos datos persoais do/a aspirante e praza á que opta): números de conta de NovaGalicia Banco 2080-0019-50-3110000019 e número 2080-5171-53-3110000013.4.–PRESENTACIÓN DE INSTANCIAS.4.1.–As instancias para solicitar tomar parte no proceso selectivo dirixiranse ao sr. Alcalde e presentaranse no Rexistro Xeral do Concello debidamente cubertas, durante o prazo de vinte (20) días naturais contados desde o seguinte ao da publicación do anuncio da convocatoria no Boletín Oficial do Estado. Poderán, así mesmo, remitirse na forma determinada na Lei 30/1992, do 26 de novembro, de réxime xurídico das administracións públicas e procedemento administrativo común.4.2.–A instancia irá acompañará inescusablemente da seguinte documentación:  Carta de pagamento acreditativa de que se aboou o importe dos dereitos de exame ou resgardo do xiro postal ou telegráfico do seu aboamento, de acordo coa Ordenanza fiscal reguladora vixente no prazo de presentación de solicitudes.  Fotocopia da titulación esixida na base segunda, punto 1 desta convocatoria.  Fotocopia do DNI ou documento identificativo.  Unha relación enumerada dos méritos que aleguen pola orde que se establece nesta convocatoria específica, unindo á dita relación os documentos xustificativos destes (orixinais ou fotocopias compulsadas), pois non se tomarán en consideración nin serán valorados aqueles que non queden debidamente acreditados, en todos os seus extremos, no momento do remate do prazo de presentación da instancia.5.–COMPOSICIÓN DO TRIBUNAL. O tribunal cualificador será designado por Decreto da Alcaldía, no momento de aprobación da listaxe definitiva de admitidos/as e excluídos/as. A designación farase de conformidade co artigo 55.2 c) e d) e art.60 da Lei 7/2007, pola que se aproba o Estatuto básico do empregado público, e na súa composición tenderase a paridade entre homes e mulleres. Todos/as os/as vogais deberán contar con titulación igual ou superior á esixida para o acceso á praza. O tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do/a presidente/a e do/a secretario/a.6.–CONTIDO DO PROCESO SELECTIVO, FORMA DE DESENVOLVEMENTO E SISTEMA DE CUALIFICACIÓN. A selección dos aspirantes efectuarse polo sistema de concurso-oposición, quenda de promoción interna, de acordo co seguinte detalle: 6.1.–DESENVOLVEMENTO DAS PROBAS. Ademais do previsto na base sétima das Bases Xerais que regulan esta convocatoria (BOP núm.3, do 05/01/2011), deberán terse en conta as seguintes indicacións: a) Unha vez comezadas as probas selectivas será suficiente coa exposición nos locais onde se celebren estas e no taboleiro de anuncios do Concello. Desde o remate dunha proba ao comezo da seguinte deberá transcorrer un prazo mínimo de 48 horas. b) Os/as aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que fose a causa que lles impedise acudir, agás que a escusa sexa posible por ter amparo nun precepto legal, así como no suposto contemplado no apartado seguinte. c) As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días do puerperio, a súa coincidencia coas datas de realización de calquera dos exames ou probas previstos no proceso selectivo, poderán poñelo en coñecemento do tribunal, xuntando á comunicación o correspondente informe médico oficial. A comunicación deberá realizarse co tempo suficiente e o tribunal determinará con base na información de que dispoña, se procede ou non realizar a proba nun lugar alternativo ou ben un aprazamento desta, ou ben ambas as medidas conxuntamente. d) A orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra X, de conformidade co establecido na resolución da Consellería de Facenda de 15 de xaneiro de 2013, pola que se publica o resultado do sorteo celebrado o 15/01/2013 (DOG 22/01/2013), en cumprimento do disposto no artigo 9 do Regulamento de selección de persoal da Administración da Comunidade Autónoma de Galicia de 20/03/1991. De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes.6.2.–FASE DE CONCURSO. O concurso consistirá na comprobación, avaliación e cualificación dos méritos alegados e xustificados polos/as aspirantes. Os méritos valoraranse con referencia á data na que remate o prazo de presentación de instancias e acreditaranse documentalmente na solicitude de participación coa presentación dos orixinais ou fotocopias compulsadas, segundo o baremo recollido na Orde do 28 de xaneiro de 2009, pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais, e que se especifica no anexo I destas bases. Realizarase con carácter previo á fase de oposición e publicarase no taboleiro de anuncios do Concello. Non obstante, non é preceptivo que medie un prazo previo entre a publicidade das cualificacións da fase de concurso e o chamamento de aspirantes e inicio da fase de oposición. Non terá carácter eliminatorio e a súa puntuación en ningún caso se poderá aplicar coa finalidade de superar os exercicios da fase de oposición. A esta fase de concurso correspóndelle unha puntuación máxima do 40% da puntuación máxima total incluída a da oposición. Tendo en conta o anterior, para ponderar equitativamente os méritos tomarase como referencia este máximo de puntos que os aspirantes poderían alcanzar, aos que se lles outorgarán os catro puntos. Proporcionalmente asignaráselle a puntuación a cada aspirante, aplicando a regra de tres simple e cun máximo de tres decimais sen redondeo.6.3.–FASE DE OPOSICIÓN. A fase de oposición constará de tres exercicios, todos obrigatorios e eliminatorios, de modo que non poderán pasar ao seguinte exercicio os/as aspirantes que non alcanzaran a cualificación mínima establecida para o efecto, e que deberán desenvolverse pola orde en que se citan.6.3.1.–Primeiro exercicio. Cuestionario de tests. Consistirá na contestación por escrito dun cuestionario de 120 preguntas tipo test sobre o contido do temario especificado no anexo II destas Bases, con 4 alternativas de resposta cada unha, que serán propostas polo tribunal inmediatamente antes do comezo do exercicio. Os/as aspirantes disporán dun tempo máximo de dúas horas para a súa realización. A proba cualificarase polo tribunal de cero a dez puntos, e será preciso acadar cinco puntos como mínimo, para non quedar eliminado/a. A cualificación farase atendendo á seguinte fórmula: N=[A-(F/3)]/12 En que é: N=nota final da proba; A=preguntas acertadas; F=preguntas erradas ou non respondidas.6.3.2.–Segundo exercicio. Suposto práctico. Consistirá na resolución dun caso práctico relacionado co temario especificado no anexo II, que os/as aspirantes terán que desenvolver no tempo máximo dunha hora. Este exercicio deberá ser lido obrigatoriamente ante o tribunal en sesión pública. O tribunal poderá conversar cos aspirantes sobre a resolución dos problemas prácticos presentados e pedirlles explicacións complementarias. Esta proba cualificarase polo tribunal de cero a dez puntos, e será preciso acadar cinco puntos como mínimo, para non quedar eliminado/a.6.3.3.–Terceiro exercicio. Proba de avaliación do coñecemento da lingua galega. Esta proba estará dirixida á comprobación, por parte do tribunal, de que os/as aspirantes comprenden, falan e escriben correctamente o galego. O exercicio consistirá en redactar, nun tempo máximo de 30 minutos, un texto a partir dunhas instrucións facilitadas polo tribunal. O tipo e a temática do texto que se proporá redactar será acorde coas funcións da praza convocada. Esta proba ten carácter obrigatorio e eliminatorio e cualificarase coa nota de apto/a ou non apto/a. Non obstante, as persoas aspirantes que acrediten o coñecemento da lingua galega de nivel Celga 3, con carácter previo e da maneira normativamente establecida (mediante a presentación, xunto coa solicitude, do certificado Celga 3 ou equivalente), quedarán exentas da súa realización e daráselles por superada a proba coa cualificación de apto/a.6.3.4.–Puntuación final da fase de oposición. A puntuación final de cada aspirante na fase de oposición será a media aritmética das cualificacións do primeiro e segundo exercicio. Para ponderar esta puntuación en relación ao 60% da nota final que corresponde á fase de oposición, aplicarase a regra de tres simple, tendo en conta que á nota máxima que se podería acadar na oposición, que sería un dez, se lle outorgarían seis puntos para a nota ponderada coa fase de concurso, de xeito que ambas as puntuacións ponderadas, a do concurso e a da oposición, sumarían como máximo dez puntos, correspondendo nesa puntuación unha porcentaxe máxima do 40% ao concurso e do 60% á oposición, como se di no artigo 32.3 do Decreto 243/2008 polo que se desenvolve a Lei 4/2007, de coordinación de policías locais de Galicia.6.4.–CUALIFICACIÓN FINAL DO PROCESO SELECTIVO E RELACIÓN DE APROBADOS/AS. A cualificación definitiva dos/as aspirantes que superaron os exercicios da fase de oposición virá determinada pola suma da cualificación da fase de oposición e a puntuación obtida na fase de concurso. Rematado o proceso selectivo, o tribunal proporá ao órgano convocante e fará pública a relación de aprobados/as, por orde decrecente de puntuación, cuxo número máximo deberá coincidir co de prazas convocadas. Terase en conta, para os efectos desta relación, o previsto na base 6.1 letra c). De conformidade co disposto no artigo 10.2 do Decreto 243/2008, en relación co artigo 37.1, da Lei 7/2004, do 16 de xullo, galega para a igualdade de mulleres e homes, verificada a infrarrepresentación do sexo feminino, establécese que, de existir méritos iguais entre dous/dúas ou máis candidatos/as, serán admitidas as mulleres. En defecto do criterio expresado no parágrafo anterior, en caso de empate, e para dirimir este, atenderase en primeiro lugar á puntuación obtida no primeiro exercicio da fase oposición, e en segundo lugar, de persistir o empate, á puntuación obtida no segundo exercicio da fase oposición; se persiste o empate, atenderase á puntuación total obtida na fase de concurso. Se aínda subsiste o empate, resolverase pola puntuación parcial obtida na fase de concurso en cada un dos apartados de méritos detallados no anexo I desta convocatoria e pola orde en que se relacionan nel, comezando polo apartado: A.1. Titulacións académicas, e así sucesivamente. Na resolución do concurso-oposición o tribunal rexerase polo establecido nesta convocatoria específica. De tal xeito, despois de rematar as probas, o tribunal proporalle á Alcaldía o nomeamento dos/das aspirantes que, na suma total das puntuacións asignadas no concurso e na oposición, obtiveran a maior puntuación. En ningún caso o tribunal poderá aprobar, nin declarar que teñan superado o proceso selectivo, un número superior de aspirantes ao de prazas convocadas. Calquera proposta de aprobados/as que contraveña o establecido nesta norma será nula de pleno dereito. Non obstante o anterior, o tribunal elaborará, tamén por orde decrecente, unha listaxe de reserva, cun número de aspirantes que será, como máximo, igual ao de aprobados/as, en que figurarán aqueles/as aspirantes que non estean incluídos/as na proposta de nomeamento por obter unha puntuación de ordinal inferior ao número de prazas convocadas. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que o/a aspirante aprobado/a non chegue a tomar posesión, e sempre con anterioridade ao desenvolvemento do curso correspondente, o órgano convocante deberá substituílo polo/a seguinte en orde de puntuación da listaxe complementaria de reserva, segundo a orde de puntuación conseguida.7.–NOMEAMENTO DE FUNCIONARIOS/AS EN PRÁCTICAS. Ao ter os/as aspirantes propostos/as a condición de funcionario/a público/a de carreira non terán que xustificar documentalmente os requisitos xa acreditados para obter lo seu anterior nomeamento. Os/as aspirantes propostos/as serán nomeados/as funcionarios/as en prácticas e antes de ser nomeados/as definitivamente como funcionarios/as de carreira coa categoría de Oficial será requisito indispensable a superación dun curso de capacitación para a nova categoría na Academia Galega de Seguridade Pública.8.–PUBLICIDADE DO PROCESO SELECTIVO. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos deste Concello, sen prexuízo de calquera outro medio de difusión que se considere oportuno. ANEXO I.–BAREMO DE MÉRITOS PARA A FASE DE CONCURSO. A.1. Titulacións académicas: As titulacións que se baremarán serán as seguintes: – Título universitario de posgrao, doutoramento ou equivalente: 3,00 puntos. – Título universitario de grao, licenciatura, arquitectura, enxeñería ou equivalente: 2,00 puntos. – Técnico/a superior, diplomatura universitaria, enxeñería técnica, arquitectura técnica, diplomatura superior en criminoloxía, ciencias policiais ou equivalente: 1,50 puntos. – Bacharelato técnico ou equivalente: 0,50 puntos. Puntuación máxima da epígrafe A.1: 4,00 puntos. Non se valorará a titulación requirida para o acceso á categoría á que se aspira, agás que se posúa máis dunha. Tampouco se terán en conta, para os efectos de valoración, as titulacións necesarias ou as que se empregaran como vía de acceso para a obtención dunha titulación superior xa valorada. Para os efectos de equivalencia de titulación só se admitirán as recoñecidas polo ministerio competente na materia como títulos académicos de carácter oficial e validez en todo o territorio nacional, e deberá achegarse polo/a aspirante a correspondente declaración oficial de equivalencia, ou disposición na que se estableza esta e, se é o caso, o BOE en que se publica. Só se valorarán os títulos antes citados, non os cursos realizados para a súa obtención. A.2. Antigüidade: Para os efectos de valoración da antigüidade só serán tidos en conta os servizos prestados como funcionario/a de carreira. – Por cada ano de servizos ou fracción superior a seis meses prestados nos corpos de policía local: 0,20 puntos. – Por cada ano de servizos ou fracción superior a seis meses prestados noutros corpos e forzas de seguranza: 0,10 puntos. – Por cada ano de servizos ou fracción superior a seis meses prestados noutros corpos das administracións públicas: 0,05 puntos. Puntuación máxima do apartado A.2.: 4,00 puntos. A.3. Formación e docencia: A.3.1. Formación profesional continua: A.3.1.1. Os cursos de formación profesional ou outras actividades formativas desenvoltas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, serán valorados de acordo ao seguinte baremo: – Cada hora presencial en actividades con exame de aproveitamento: 0,025 puntos. – Cada hora a distancia en actividades con exame de aproveitamento: 0,020 puntos. – Cada hora en actividades formativas de asistencia presencial: 0,015 puntos. – Cada hora en actividades formativas de asistencia en formación en liña: 0,010 puntos. A.3.1.2. Os cursos de manifesto interese policial homologados pola Academia Galega de Seguridade Pública, superados nas universidades, administracións públicas ou a través dos plans de formación continua, serán valorados de acordo ao seguinte baremo: – Ata 20 horas lectivas: só asistencia 0,20 puntos; aproveitamento 0,30 puntos. – Entre 21 e 40 horas lectivas: só asistencia 0,35 puntos; aproveitamento 0,50 puntos. – Entre 41 e 70 horas lectivas: só asistencia 0,45 puntos; aproveitamento 0,65 puntos. – Entre 71 e 100 horas lectivas: só asistencia 0,50 puntos; aproveitamento 0,75 puntos. – Entre 101 e 200 horas lectivas: só asistencia 0,75 puntos; aproveitamento 1,00 punto. – Máis de 200 horas lectivas: só asistencia 1,00 punto; aproveitamento 1,30 puntos. Non se terán en conta, para os efectos de valoración: os cursos obrigatorios que formen parte do proceso de selección para o acceso a calquera categoría ou emprego dos corpos e forzas de seguranza; os cursos repetidos, agás que transcorrese un período superior a cinco anos desde a finalización do primeiro curso, e os cursos necesarios para a obtención das titulacións do apartado 1 deste anexo II, nin a superación de materias destes. A.3.2. Docencia: A.3.2.1. A participación como profesor/a en cursos ou outras actividades formativas desenvoltas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, dirixidos en particular aos corpos de policía local, ou tamén ao colectivo dos corpos e forzas de seguranza, valoraranse por hora impartida a razón de: – Cada hora en actividades formativas de asistencia presencial: 0,020 puntos. – Cada hora en actividades de formación en liña: 0,015 puntos. A.3.2.2. A participación como profesor/a en cursos ou outras actividades formativas de manifesto interese policial dirixidos en particular aos corpos de policía local, ou tamén ao colectivo das forzas e corpos de seguranza, desenvoltas nas universidades, administracións públicas ou a través dos plans de formación continua, valoraranse por hora impartida a razón de: – Cada hora en actividades formativas de asistencia presencial: 0,015 puntos. – Cada hora en actividades de formación en liña: 0,010 puntos. O mesmo curso impartido en máis dunha ocasión só computará unha vez, agás que transcorrese un período superior a cinco anos desde a súa impartición. Os méritos desta epígrafe A.3. deberán acreditarse dentro do prazo establecido nas presentes bases, mediante a presentación dos diplomas ou certificados correspondentes, que expresarán claramente os contidos xerais e as horas de formación ou docencia, se é o caso. Puntuación máxima do apartado A.3.: 8,00 puntos. A.4. Distincións e recompensas oficiais: – Placa individual ao mérito da Policía Local: 2,00 puntos. – Placa colectiva ao mérito da Policía Local: 1,50 puntos. – Medalla ao mérito da Policía Local: 1,00 punto. – Medalla ou cruz ao mérito policial doutros corpos: 0,75 puntos. – Distinción do órgano colexiado competente do Concello: 0,25 puntos. Puntuación máxima da epígrafe A.4.: 2,00 puntos. A.5. Idiomas: O coñecemento doutro idioma distinto ao español e ao galego, acreditado por certificado de Escola Oficial de Idiomas, valorarase a razón de: a) Ciclos. – Certificado de superación do ciclo elemental: 1,00 punto. – Certificado de superación do ciclo superior: 2,00 puntos. b) Niveis. – Certificado superación nivel básico: 0,65 puntos. – Certificado superación nivel intermedio: 1,30 puntos. – Certificado superación nivel avanzado: 2,00 puntos. Só se terá en conta o ciclo ou nivel de máis valor dos que se acrediten. Puntuación máxima do apartado A.5.: 4,00 puntos. A.6. Lingua galega: – Celga 1: 0,25. – Celga 2: 0,50. – Celga 3: 0,75. – Celga 4: 1,00. – Curso de iniciación: 0,75. – Curso de perfeccionamento: 1,00. – Curso de linguaxe administrativa nivel medio: 1,50. – Curso de linguaxe administrativa nivel superior: 2,00. Só se terá en conta o título de máis puntuación dos que se acrediten. Puntuación máxima do apartado A.6.: 2,00 puntos. A puntuación máxima total da fase de concurso son 24 puntos. ANEXO II.–TEMARIO PARA A FASE DE OPOSICIÓN 1. O Estado. Concepto. Elementos. A división de poderes. Funcións. Organización do Estado español. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como estado social e democrático de dereito. Dereitos e deberes constitucionais; clasificación e diferenciación.2. Dereitos fundamentais e liberdades públicas I: dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución.3. O dereito á liberdade de expresión recoñecido no artigo 20 da Constitución. Dereitos fundamentais e liberdades II: dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza.4. Prohibición de tribunais de honra. O dereito á educación e á liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición.5. Dereitos e deberes dos cidadáns. Os principios reitores da política social e económica. As garantías de dereitos e liberdades. Suspensión xeral e individual destes. O Defensor do Pobo.6. A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno.7. O Poder Xudicial. Principios constitucionais. Estrutura e organización do sistema xudicial español. O Tribunal Constitucional.8. Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. Mención ao Tribunal Superior de Xustiza.9. Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía de Galicia.10. O dereito administrativo. Fontes e xerarquía das normas.11. O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión.12. O procedemento administrativo. Concepto e principios xerais. Clases. Os interesados. A estrutura do procedemento administrativo.13. O réxime local español. Principios constitucionais e regulación xurídica. Tipos de entidades locais.14. O municipio. Concepto e elementos. Competencias municipais. A provincia: concepto, elementos e competencias.15. A organización e funcionamento do municipio. O Pleno. O alcalde. A Xunta de Goberno local. Outros órganos municipais.16. Ordenanzas, regulamentos e bandos. Clases e procedemento de elaboración e aprobación.17. A licenza municipal. Tipos. Actividades sometidas a licenza. Tramitación.18. Función pública local. A súa organización. Adquisición e perda da condición de funcionario/a. Dereitos, deberes e incompatibilidades dos funcionarios. Situacións administrativas.19. Lei orgánica de forzas e corpos de seguranza. Funcións da Policía Local.20. Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias.21. A actividade da Policía Local como policía administrativa I. Consumo. Abastos. Mercados. Venda ambulante. Espectáculos e establecementos públicos.22. A actividade da Policía Local como policía administrativa II. Urbanismo. Infraccións e sancións. A protección ambiental: prevención e calidade ambiental, residuos e disciplina ambiental.23. A Lei de emerxencias de Galicia: aspectos fundamentais.24. Delitos e faltas. Circunstancias modificativas da responsabilidade criminal.25. Persoas responsables: autores e cómplices. Graos de perfección do delito.26. Delitos cometidos con ocasión do exercicio dos dereitos fundamentais e das liberdades públicas garantidos pola Constitución. Delitos cometidos polos funcionarios/as públicos/as contra as garantías constitucionais.27. Delitos contra a Administración pública.28. Atentados contra a autoridade e as súas axentes. Desordes públicas.29. Homicidio e as súas formas. Faltas contra as persoas.30. Delitos e faltas contra o patrimonio e a orde socioeconómica.31. Delitos contra a saúde pública. Tráfico de drogas.32. Delitos contra a seguranza viaria. Faltas cometidas con ocasión da circulación de vehículos a motor. Lesións e danos imprudentes.33. As penas. Concepto, clases: privativas de liberdade, privativas de dereito e multa. Clasificación pola súa gravidade: graves, menos graves e leves.34. O atestado policial na Lei de axuizamento criminal. Concepto e estrutura.35. Detención: concepto, clases e supostos. Prazos de detención. Obrigas do/a funcionario/a que efectúa unha detención. Contido da asistencia letrada. Dereito do detido. Responsabilidades penais nas que pode incorrer o funcionario que efectúa unha detención. O procedemento de habeas corpus.36. Lei de seguranza viaria. Regulamentos de desenvolvemento. Estruturas e conceptos xerais.37. Normas xerais de circulación: lugar na vía, velocidade, prioridade de paso. Cambios de dirección e sentido. Adiantamentos. Parada e estacionamento.38. Vehículos e transportes especiais. Cinto e casco de seguranza. Circulación por zonas peonís. Comportamento en caso de emerxencia.39. Sinais de circulación. Clasificación e orde de prioridade.40. Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio.41. Accidentes de circulación: definición, tipos e actuacións da Policía Local.42. Alcoholemia. Datos. A súa consideración segundo a normativa vixente. Doutrina constitucional. Procedemento de averiguación do grao de impregnación alcohólica.43. Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.44. Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.45. Comunicación: elementos, redes, fluxos, obstáculos. Comunicación con superiores e subordinados. Equipos de traballo e atención á cidadanía.46. Minorías étnicas e culturais. Racismo e xenofobia. Actitude policial ante a sociedade intercultural.47. Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas.48. O mando: concepto, estilos, calidades, trazos, regras e características do mando; relación con subordinados; técnicas de dirección e reunións.49. A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.50. Deontoloxía policial. Normas que a establecen. A policía como servizo á cidadanía. Colaboración con outros servizos municipais. Carballo, 22 de novembro de 2013. O alcalde D. Evencio Ferrero Rodríguez